Cnidus

Cnidus seu Cnidos (Graece: Κνίδος) fuit urbs Graeca antiqua Cariae cuius ruinae prope oppidum Tekir in Turcia visitantur. Saeculo septimo p.C.n. a classe Arabum destructa est. De cultu Aphroditae Praecipua dea apud Cnidios erat Aphrodite cui plura templa dedicata erant ː vetustissimum Aphroditi Doritidi, alterum Aphroditi Acraeae, novissimum Aphroditae Euploiae (id est bonae navigationis), etiam simplicius ab extraneis Aphroditae Cnidiae dictae. In quo templo statua deae unum e celeberrimis Praxitelis sculptoris operibus erat, Venus Cnidia hodie dicta. In nummis quoque plerisque Cnidii caput deae exprimere solebant. Qua de causa Atheniensis navarchus Conon postquam magnam victoriam anno 394 a.C.n. apud Cnidum de Lacedaemoniis rettulit et ipse templum Aphroditi in Piraeo dedicavit. Hodie Cnidus est sedes episcopalis titularis Ecclesiae Catholicae Romanae. Cives illustres Agatharcides, geographus qui de rubro mari secundo saec. a.C.n. scripsit. Ctesias, medicus Artaxerxis qui circa 400 a.C.n. de rebus Persicis et Indicis libros composuit. Fontes antiqui Aristoteles, Politica V.6.4 et 16. Herodotus, Clio 174 Pausanias libro primo Graeciae descriptionis I.3 Strabo, Geographica XIV.2.15 Bibliographia "Cnidus" in Gulielmus Smith (1854). Dictionary of Greek and Roman Geography. Londinii: Walton & Maberly Nexus interni Venus Cnidia Nexus externi